./data/stoa0275/stoa004/stoa0275.stoa004.opp-lat1.xml
Tertullian
Fructificet, inquit, terra herbam foeni, seminantem semensecundum genus et secundum similitudinem, et lignum fructuosumfaciens fructum, cuius semen in ipso in similitudinem  Et factumest sic  Et produxit terra herbam foeni seminantem semen secundumgenus, et lignum fructuosum faciens fructum, cuius semen inipso in similitudinem  Et rursus: Et dixit deus, Producant aquaerepentia animarum vivarum, et volatilia volantia super terram perfirmamentum caeli  Et factum est sic  Et fecit deos cetos magnos,et omnem animam animalium repentium, quae produxerunt aquaesecundum genus ipsorum  Item post haec: Et dixit deus, Producatterra animam viventem secundum genus, quadrupedia et repentiaet bestias terrae secundum genus ipsorum  Si ergo ex iam factisrebus alias res deus proferens ostendit per prophetam et dicit quidunde protulerit (quamquam possimus undeunde illas prolatas existimare,dumne ex nihilo; iam enim facta erant quaedam ex quibusprolatae videri possent), si tantam curam instructionis nostraeinsumpsit spiritus sanctus, ut sciremus quid unde processerit,nonne proinde nos et de caelo et de terra compotes reddidissetsignificando unde ea esset operatus, si de aliqua materia origoconstaret illorum, ut tanto magis ex nihilo ea videretur operatusquanto nihil adhuc erat factum ex quo operatus videretur? Itaquesicut ea quae de aliquo prolata sunt ostendit unde prolata sint, itaquae non ostendit unde prolata sint ex nihilo prolata confirmat Igitur in principio deus fecit caelum et terram  Adoro scripturae plenitudinem, qua mihi et factorem manifestat et facta  In evangeliovero amplius et ministrum atque arbitrum factoris invenio sermonem  An autem de aliqua subiacenti materia facta sint omnianusquam adhuc legi  Scriptum esse doceat Hermogenis officina Si non est scriptum, timeat Vae illud adicientibus aut detrahentibus destinatum